Public procurement notice: Contract Notice
Published: 2018-09-01
Buyer: Агенция „Пътна инфраструктура“
Country: BG
Contract type: Works
Procedure: Open procedure
CPV classification: 45233110 | 71311220
Estimated value: 444796305 BGN
Submission deadline: 2018-11-08
Award criteria: The most economic tender

Technical requirements: „Определяне на изпълнител на проектиране (изготвяне на технически проект) и строителство на обект „Автомагистрала „Струма“, лот 3.2.1, участък „Крупник—Кресна“ — ляво платно ... (виж поле II.1.4)
Предмет на настоящата обществена поръчка е определяне на изпълнител на проектиране (изготвяне на технически проект) и строителство на обект „Автомагистрала „Струма“, лот 3.2.1, участък „Крупник—Кресна“ — ляво платно от км 375+860?376+000 от лот 3.1 на АМ „Струма“ до км 389+100 и пътни връзки“.
В този смисъл цел на обществената поръчка е Агенция „Пътна инфраструктура“ да възложи изграждането на трасето на АМ „Струма“, лот 3.2.1 и на пътните връзки в участъка.
Предметът на обществената поръчка предвижда проектиране (изготвяне на технически проект) и строителство на обект „АМ  „Струма“, лот 3.2.1, участък „Крупник—Кресна“ — ляво платно от км 375+860?376+000 от лот 3.1 на АМ „Струма“ до км 389+100 и пътни връзки“.
Автомагистрала „Струма“ (АМ „Струма“) е трасе от около 150 км, разположено в югозападната част на страната между пътен възел „Даскалово“ (до гр. Перник) и границата между БЪЛГАРИЯ и ГЪРЦИЯ при с. Кулата. Автомагистралата преминава успоредно на р. Струма, включително и през природни забележителности като Кресненското дефиле. АМ „Струма“ е част от TEN-T мрежата.
Началото на участъка от км 375+860 до км 389+100, източен вариант, е при км 375+860 на около 80 м след път II-19 „Симитли—Разлог“, след което се навлиза в скат и се предвижда тунел с L=211,4 м, а след тунела виадукт с дължина около 200 м, след което трасето поема източна посока по Смилево бърдо, достига до с. Полето, като източно от него се предвижда виадукт с L=782,80 м. При км 379+470 се пресича на 2 нива пътя „Полето—Брежани (п.в. „Полето“)“ и е предвиден виадукт с L=172 м, и се продължава в южна посока, като при км 380+440 с виадукт се преминава над р. Резена. От км 380+856 до км 381+992 с тунел 1 135 м се минава под зоната, обитаема от лешояди, след което трасето продължава в посока югозападно от с. Ракитна и успоредно на пътя „Ракитна—Мечкул“. При км 382+983 започва виадукт с L=580,6 м.
От км 383+300 до км 384+300 трасето обхожда терена на концесията за добив на въглища при Мечкул. При км 384+500 се пресича р. Мечкул с виадукт с L=133,1 м.
Трасето в участък от км 384+500 до км 388+400 продължава в южна посока, успоредно на газопровода, като се съобразява с него, без да го засяга. Предвидено е изграждане на виадукти и при км 384+738 (L=184,6 м), км 385+348 (L=147,25 м), км 385+839 (L=184,6 м) и км 386+586 (L=754,4 м).
От км 387+800 до км 388+900 с тунел се минава под пътя „Стара Кресна—Ощава“. При км 389+100 се минава западно от находището за минерална вода.
Техническият проект за ляво платно, участък от км 375+860 до км 389+100 следва да се разработи с габарит Г10,50 м със следните елементи:
— осъществяване на авторски надзор по реда на чл. 162, ал. 2 от ЗУТ по време на строителството и въвеждането в експлоатация на строежа,
— гаранционно поддържане на строежа, включващо отстраняване на проявени дефекти през гаранционните срокове,
— изпълнение на мерки за информация и комуникация и всички останали дейности, необходими за изпълнението на предмета на обществената поръчка и гаранционното поддържане на строежа.
Изпълнението на обществената поръчка е предвидено да се съфинансира от Оперативна програма "Транспорт и транспортна инфраструктура" 2014-2020 и държавния бюджет на Република България.
Общ. поръчка се възл. въз основа на „икономически най-изгодна оферта“ на база критерий за възл. „оптимално съотношение качество/цена“.

Eligibility requirements: Изисква се участникът в процедурата да притежава регистрация в Централния професионален регистър на строителя (ЦПРС) към Камарата на строителите в Република БЪЛГАРИЯ съгласно чл. 3, ал. 2 от Закона за Камарата на строителите (ЗКС) за изпълнение на строежи от 2-ра група, I-ва категория, а за чуждестранни лица — в аналогични регистри съгласно законодателството на държавата членка, в която са установени, или еквивалент. Ако участникът е обединение, което не е юридическо лице, съответствието с критерия за подбор се доказва от всяко от лицата, включени в него, което ще изпълнява съответната дейност съобразно разпределението на участието на лицата при изпълнение на дейностите, предвидено в документа/ договора за създаване на обединението. Когато участникът предвижда участие на подизпълнители, съответствието с критерия за подбор се доказва и от тях съобразно вида и дела от поръчката, който ще изпълняват, и за тях следва да не са налице основанията за отстраняване от процедурата. При подаване на оферта информацията относно изискването се посочва от участника в ЕЕДОП в съответствие с указанията за попълването му, приложени към документацията. Съгласно чл. 67, ал. 5 от ЗОП възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата. В тези случаи изискването се доказва с представяне на копие от документа за регистрация в ЦПРС към Камарата на строителите в Република БЪЛГАРИЯ съгласно чл. 3, ал. 2 от ЗКС за изпълнение на строежи от 2-ра група, I-ва категория. За чуждестранни лица — аналогичен документ, доказващ такава регистрация в аналогичен регистър, съгласно законодателството на държавата членка, в която са установени, или еквивалент. При сключване на договор за изпълнение на поръчката изпълнителят представя копие от документа за регистрация в ЦПРС към Камарата на строителите в Република БЪЛГАРИЯ съгласно чл. 3, ал. 2 от ЗКС за изпълнение на строежи от 2-ра група, I-ва категория, в случай че документът не е представен по реда на чл. 67, ал. 5 от ЗОП. За чуждестранно лице се представя документ, с който следва да се докаже, че има право да изпълнява възлаганата дейност в Република БЪЛГАРИЯ, включително че е извършил съответната регистрация, съгласно Закона за камарата на строителите във връзка с чл. 112, ал. 1, т. 4 от ЗОП.

Award value: 444796305